b'\n_START_ARTICLE_\nVerlegenhuken\n_START_PARAGRAPH_\nVerlegenhuken er en odde p\xc3\xa5 Mosellhalv\xc3\xb8ya p\xc3\xa5 Ny-Friesland p\xc3\xa5 Svalbard. Det er det nordligste punktet p\xc3\xa5 hoved\xc3\xb8yen Spitsbergen, og avstanden til det sydligste, S\xc3\xb8rneset, er 390 km. Nord for odden er det \xc3\xa5pent hav til isfronten, mot \xc3\xb8st ligger Tolkvika og mot vest Lusholmen og Lusodden._NEWLINE_Navnet kommer av det nederlandske Verlegen hoek, som if\xc3\xb8lge Stadnamn p\xc3\xa5 Svalbard betyr feilplassert hj\xc3\xb8rne i den forstand at posisjonen var feilplassert p\xc3\xa5 kartet. En alternativ forklaring kommer av betydningen tilbaketrukket eller beskjedent nes, og hoek benyttes som betegnelse p\xc3\xa5 nes i Hoek van Holland (Hollands nes).'